BBLAM ออกกองตราสารหนี้ตปท.ใหม่ ขายถึง 3 ก.ค.นี้
BBLAM ออกกองตราสารหนี้ตปท. “BP20/18” อายุ 1 ปี ชูผลตอบแทน 1.4% ต่อปี ขายถึง 3 ก.ค.นี้
29 มิ.ย. 2561

บริษัทหลักทรัพย์จัดการกองทุนรวมบัวหลวง หรือ บลจ.บัวหลวง (BBLAM) ระบุว่า บลจ.บัวหลวงออกกองทุนรวมบัวหลวงธนสารพลัส 20/18 (BP20/18) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV
โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade โดยมีอายุประมาณ 1 ปี ประมาณการผลตอบแทน 1.40% ต่อปี ขนาดโครงการ 10,000 ล้านบาท ทั้งนี้ จะเสนอขายหน่วยลงทุนให้กับประชาชนทั่วไปครั้งแรก (IPO) ระหว่างวันที่ 27 มิ.ย.-3 ก.ค.61
สำหรับกองทุน BP20/18 เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี
อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน